Jacob Andreas Mohr

Jacob Andreas Mohr (født 27. januar 1882 i Brønnøy, død 16. november 1950 i Bærum) var konstituert justitiarius i den kommissariske «høyesterett» under andre verdenskrig. Han hadde inntil da vært dommer i Oslo byrett. Han hadde tidligere ikke hatt noen befatning med Nasjonal Samling, men ble medlem i mars 1941. Deretter opptrådte han i sin dommergjerning lojalt overfor NS og Vidkun Quisling. 

Under Landssvikoppgjøret ble Mohr i 1946 idømt en av de strengeste straffene, livsvarig tvangsarbeid, på grunn av sin sentrale rolle i NS-regimet. Han sonet ved Ilebu fengsel fra 13. januar 1947 og døde i fangenskap 16. november 1950.

Referanser 

Personer fra Brønnøy kommune
Norske dommere
Medlemmer av Nasjonal Samling
Nordmenn fra andre verdenskrig
Nordmenn dømt i landssvikoppgjøret etter krigen
Dødsfall under fengselsopphold